ગુજરાતી અને હિંદી ભાષામાં દવાઓ તથા તેનાં કન્ટેન્ટ લખવામાં આવે તો ગ્રાહકો ગેરમાર્ગે દોરાય નહીં અને યોગ્ય દવાઓ મેડિકલ સ્ટોર પરથી આસાનીથી મેળવી શકે. આ સિવાય રાજ્યમાં મળતા ફૂડ પેકેટ્સ પર પણ અંગ્રેજીને બદલે ગુજરાતીમાં માહિતી આપવા માટેની માગ કરાઈ છે. ગુજરાત અને અન્ય રાજ્યોમાં દવાઓનું ઉત્પાદન કરતી કંપનીઓ ગુજરાતી અને હિંદીમાં દવાનાં લેબલ બનાવે તેવી માગ કરવામાં આવી છે. દવાઓને મામલે થયેલી જાહેર હિતની અરજીમાં દિવાળી વેકેશન બાદ વધુ સુનાવણી હાથ ધરાશે.